Woh bèri biru ngandhut manéka jinis gizi, tuladhané sawatara mineral kaya ta mangan, kalsium, fosfor, zaét besi, kalium, lan sèng. Bèri biru uga ngandhut vitamin B1, B2, B3, vitamin E, vitamin K, karbohidrat, lan lemak. Kandhutan mangan lan vitamin K ing woh blueberry kang akèh bisa nyukupi kabutuhan padinan kanggo awak ya iku mangan 20% lan vitamin K 24 %. Kejaba iku blueberry uga ngandhut antosianin (sawijiné pigmen tetuwuhan kang asifat antioksidan), proantosianidin, resveratrol, flavonol, lan tanin kang kabukti bisa ngalang-alangi tuwuhé sèl kanker.